Киязов Кемелбек Абдыкадырович

Киязов Кемелбек Абдыкадырович (16. 4. 1956-жылы туулган, Чүй областы, Панфилов району, Эркин-Сай кыштагы) — милициянын генерал-майору (2006). ФПИни (1982), КМУну (1994), СССР ИИМ Саратов жогорку курсун (1985) бүткөн. 1986—94-жылдары Панфилов райондук ички иштер бөлүмүндө социалисттик менчикти уурдоого, алып сатарлыкка, экономикалык кылмышка жана коррупцияга каршы күрөш бөлүмдөрүнүн оперуполномочени, улук оперуполномочени, начальниги, 1994—99-жылдары Панфилов, Жайыл райондук ички иштер бөлүмдөрүндө начальниктин орун басары, 1999—2002-жылдары Ала-Бука райондук ички иштер бөлүмүндө начальник, 2002—04-жылдары Жалал-Абад областтык ички иштер башкармалыгында начальниктин орун басары, 2004—08-жылдары Чүй областтык, 2008—10-жылдары Жалал-Абад областтык ички иштер башкармалыктар начальниги болуп иштеген. 
Категория:Инсандар
 Колдонулган адабияттар 
 “Кыргызстан” улуттук энциклопедиясы: 4-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2012. 832 бет, илл. ISBN 978 9967-14-104 -9